5.12.2022
EL
Επίσημη Εφημερίδα της Ευρωπαϊκής Ένωσης
C 463/19
Διάδικοι στην υπόθεση της κύριας δίκης Προσφεύγων: Κύριος J. O. Καθής: Kreis Gütersloh Προσεπικληθείς: Κύριος W. D. Προδικαστικά ερωτήματα 1) Έχει το άρθρο 2, παράγραφος 1, σε συνδυασμό με το άρθρο 4, παράγραφος 1, της οδηγίας 2011/92 (1) και το σημείο 17, στοιχείο α), καθώς και το σημείο 24 του παραρτήματος Ι της εν λόγω οδηγίας και, αντίστοιχα, το άρθρο 2, παράγραφος 1, σε συνδυασμό με το άρθρο 4, παράγραφοι 2 και 3, της οδηγίας 2011/92 και το σημείο 1, στοιχείο ε), του παραρτήματος ΙΙ, καθώς και το σημείο 1, στοιχείο β) και το σημείο 3, στοιχείο ζ), του παραρτήματος ΙΙΙ της εν λόγω οδηγίας, την έννοια ότι αντίκεινται σε εθνικό κανόνα σύμφωνα με τον οποίο, σε περίπτωση προσθήκης εγκατάστασης εντατικής εκτροφής κοτόπουλων κρεατοπαραγωγής σε ήδη εγκεκριμένη εγκατάσταση, οι εγκαταστάσεις αυτές, ως σωρευτικά έργα, απαιτούν τη διενέργεια εκτίμησης των επιπτώσεων στο περιβάλλον ή κατά περίπτωση εξέτασης κατά την έννοια του άρθρου 4, παράγραφος 2, στοιχείο α), της οδηγίας 2011/92, μόνον εφόσον συνδέονται με κοινές λειτουργικές ή κτιριακές εγκαταστάσεις; 2) Έχει το άρθρο 2, παράγραφος 1, σε συνδυασμό με το άρθρο 4, παράγραφος 1, της οδηγίας 2011/92 και τα σημείο 17, στοιχείο α), καθώς και το σημείο 24 του παραρτήματος Ι της εν λόγω οδηγίας την έννοια ότι αντίκειται σε εθνικό κανόνα σύμφωνα με τον οποίο, όταν α) εγκατάσταση εντατικής εκτροφής κοτόπουλων κρεατοπαραγωγής προστίθεται σε ήδη εγκεκριμένη εγκατάσταση· β) η προστιθέμενη εγκατάσταση (29 990 θέσεις) και η ήδη εγκεκριμένη εγκατάσταση (84 000 θέσεις) υπερβαίνουν αθροιστικά το όριο των 85 000 θέσεων για κοτόπουλα κρεατοπαραγωγής σύμφωνα με το σημείο 17, στοιχείο α), του παραρτήματος I της οδηγίας 2011/92· γ) η προστιθέμενη εγκατάσταση δεν πληροί ούτε το εθνικό όριο για προέλεγχο στον τόπο εγκατάστασης βάσει της εθνικής νομοθεσίας (30 000 θέσεις) ούτε το εθνικό όριο για γενικό προέλεγχο βάσει της εθνικής νομοθεσίας (40 000 θέσεις)· δ) για την ήδη εγκεκριμένη εγκατάσταση δεν διενεργήθηκε εκτίμηση των επιπτώσεων στο περιβάλλον, αλλά κατά περίπτωση εξέταση κατά την έννοια του άρθρου 4, παράγραφος 2, στοιχείο α), της οδηγίας 2011/92 (υπό τη μορφή γενικού προελέγχου βάσει της εθνικής νομοθεσίας), με αποτέλεσμα να μην απαιτείτο η διενέργεια εκτίμησης των επιπτώσεων στο περιβάλλον για την ήδη εγκεκριμένη εγκατάσταση, πρέπει να διενεργείται εκτίμηση των επιπτώσεων στο περιβάλλον για την προστιθέμενη εγκατάσταση μόνο σε περίπτωση κατά την οποία προκύπτει από κατά περίπτωση εξέταση κατά την έννοια του άρθρου 4, παράγραφος 2, στοιχείο α), της οδηγίας 2011/92 (υπό τη μορφή γενικού προελέγχου βάσει της εθνικής νομοθεσίας) ότι η προσθήκη της νέας εγκατάστασης ενδέχεται να έχει σημαντικές αρνητικές επιπτώσεις στο περιβάλλον ή άλλες σημαντικές αρνητικές επιπτώσεις; 3) Έχει το άρθρο 2, παράγραφος 1, σε συνδυασμό με το άρθρο 4, παράγραφοι 2 και 3, της οδηγίας 2011/92 και το σημείο 1, στοιχείο ε), του παραρτήματος ΙΙ της εν λόγω οδηγίας, την έννοια ότι αντίκειται σε εθνικό κανόνα ο οποίος εξαρτά την υποχρέωση διενέργειας κατά περίπτωση εξέτασης κατά την έννοια του άρθρου 4, παράγραφος 2, στοιχείο α), της οδηγίας αυτής (υπό τη μορφή προελέγχου στον τόπο εγκατάστασης βάσει της εθνικής νομοθεσίας) του κατά πόσον ένα έργο ανέγερσης και λειτουργίας εγκατάστασης εντατικής εκτροφής κοτόπουλων κρεατοπαραγωγής πρέπει να υπόκειται σε εκτίμηση των επιπτώσεων στο περιβάλλον, αποκλειστικά από το εάν η εν λόγω εγκατάσταση περιλαμβάνει 30 000 ή περισσότερες θέσεις; (1)
Οδηγία 2011/92/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ 2012, L 26, σ.
1), όπως τροποποιήθηκε με την οδηγία 2014/52/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014 (ΕΕ 2014, L 124, σ.
1).
Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 16 Σεπτεμβρίου 2022 — Società Italiana Imprese Balneari Srl κατά Comune di Rosignano Marittimo e a.
(Υπόθεση C-598/22) (2022/C 463/26) Γλώσσα διαδικασίας: η ιταλική Αιτούν δικαστήριο Consiglio di Stato